CELEX: 62012CN0259
Language: lt
Date: 2012-05-24 00:00:00
Title: Byla C-259/12: 2012 m. gegužės 24 d. Аdministrativen sad — Plovdiv (Bulgarija) pateiktas prašymas priimti prejudicinį sprendimą byloje Teritorialna direktsia na Natsionalnata Agentsia za Prihodite — Plovdiv prieš RODOPI-М 91 OOD

11.8.2012   
            
            
               LT
            
            
               Europos Sąjungos oficialusis leidinys
            
            
               C 243/7
            
         2012 m. gegužės 24 d.Аdministrativen sad — Plovdiv (Bulgarija) pateiktas prašymas priimti prejudicinį sprendimą byloje Teritorialna direktsia na Natsionalnata Agentsia za Prihodite — Plovdiv prieš RODOPI-М 91 OOD
   
   (Byla C-259/12)
   2012/C 243/13
   Proceso kalba: bulgarų
   
      Prašymą priimti prejudicinį sprendimą pateikęs teismas
   
   
      Аdministrativen sad — Plovdiv
   
   
      Šalys pagrindinėje byloje
   
   
      Ieškovė: Teritorialna direktsia na Natsionalnata Agentsia za Prihodite — Plovdiv
   
   
      Atsakovė: RODOPI М-91 OOD
   
      Prejudiciniai klausimai
   
   
               1.1.
            
            
               Ar pagal PVM neutralumo principą valstybė narė gali skirti baudą remdamasi tuo, kad laiku nebuvo įtraukti į apskaitą duomenys apie sąskaitos faktūros panaikinimą, nors šie duomenys į apskaitą buvo įtraukti vėliau, o suinteresuotasis asmuo sumokėjo dėl šio panaikinimo susidariusią PVM skolą ir palūkanas?
            
         
               1.2.
            
            
               Ar atsakant į pirmąjį klausimą svarbios šios aplinkybės:
               
                           —
                        
                        
                           laikotarpis, per kurį turėtų būti nurodyta apie sąskaitos faktūros panaikinimą, yra 14 dienų nuo kalendorinio mėnesio, per kurį sąskaita faktūra buvo panaikinta, pabaigos;
                        
                     
                           —
                        
                        
                           apie sąskaitos faktūros panaikinimą iš tiesų buvo nurodyta praėjus vienam mėnesiui nuo laikotarpio, per kurį ji turėjo būti panaikinta, pabaigos;
                        
                     
                           —
                        
                        
                           mokėtinas PVM ir palūkanos buvo sumokėti į valstybės iždą?
                        
                     
         
               2.
            
            
               Ar pagal 2006 m. lapkričio 28 d. Tarybos direktyvos 2006/112 (1) 242 ir 273 straipsnius valstybė narė gali skirti baudą mokesčių mokėtojams, kurie laiku neįvykdė pareigos į apskaitą įtraukti duomenis apie aplinkybes, kurios svarbios apskaičiuojant PVM, kai ši bauda yra lygi laiku nesumokėto PVM sumai, o šis trūkumas vėliau ištaisomas ir mokesčių skola ir palūkanos, visiškai sumokamos?
            
         
               3.
            
            
               Ar svarbu tai, kad valstybės iždui nebuvo padaryta žala, nes suinteresuotas asmuo vėliau pateikė duomenis apie sąskaitos faktūros panaikinimą ir sumokėjo visus mokesčius ir palūkanas?
            
         
               4.
            
            
               Ar paskiriant baudą, kurios dydis lygus jau sumokėtam mokesčiui ir palūkanoms, pažeidžiamas proporcingumo principas?
            
         
      (1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1).